তবে, ইউএসটিএর পক্ষ থেকে জানানো হয়েছে, খেলোয়াড়রা সবাই বেরিয়ে গেলে রুম পরিষ্কার করা হয়ে থাকে। ইউএসটির পরিষ্কার কর্মীরা ভেবেছিল সবাই বেরিয়ে গেছেন। তাই মেঝেতে তখন তরল পদার্থ ঢালা হয়েছিল। এদিকে, বুশার্ড জানান, ‘আমি পড়ে যাবার পর মনে হচ্ছিল আমার চামড়া পুড়ে যাচ্ছে। আমি সেই তরল পদার্থে পিছলে পড়ায় ঘাড়ে আর পিঠে মারাত্মক আঘাত পাই।’ বুশার্ডের আইনজীবী বেনেডিক্ট মারেলি জানান, ‘সেই ঘটনায় বুশার্ড ইনজুরিতে পড়েন। এটা সত্যিই তার ক্যারিয়ারে বাজে প্রভাব ফেলেছে। যা এখনও তাকে কোর্টে ফেরার মতো আত্মবিশ্বাস যোগাতে দিচ্ছে না।’